La Policia Nacional de Burjassot-Godella celebra la festivitat dels Àngels Custodis
2025-07-24

Un any més, el Saló de Plens de l’Ajuntament de Burjassot ha acollit la celebració de la festivitat dels Àngels Custodis, patrons de la Policia Nacional, per part dels components que integren la Comissaria de Burjassot-Godella.

Un acte senzill i emotiu al qual no ha faltat l’acalde de Burjassot, Rafa García, i en el qual s’ha fet lliurament al policia David González Muñoz de la Creu al Mèrit Policial amb distintiu blanc, per part del Cap de la Comissaria de Burjassot-Godella, l’inspector Cap Álvaro Gómez Gil.

El màxim comandament de la Comissaria ha sigut també l’encarregat d’entregar un reconeixement al comissari principal de la Policia Local de Burjassot, José Javier Collado Pérez, per la seua col·laboració permanent amb la Policia Nacional. Així mateix, José Antonio Ruiz Boix, inspector cap, cap de la Brigada Local de Policia Judicial, ha sigut l’encarregat d’entregar el reconeixement a la policia Isabel Puchades Romance, adscrita a eixa brigada.

Com a tancament de l’acte, tant l’alcalde de Burjassot, Rafa García, com l’alcalde de Godella, José Mª Musoles, han dirigit unes paraules a totes i tots els presents, de la mateixa manera que ho ha fet l’inspector cap, cap de la Comissaria de Burjassot-Godella, Álvaro Gómez Gil.

L’acte ha finalitzat amb la interpretació, per part del policia Pablo Raga Rodríguez, de “La muerte no es el final” i de l’Himne de la Policia Nacional.